**Ministru kabineta noteikumu projekta**

**“Grozījumi Ministru kabineta 2018. gada 14. augusta noteikumos Nr. 502**

**“Kārtība, kādā Ziemeļatlantijas līguma organizācijas un Eiropas Savienības dalībvalstu bruņoto spēku militārpersonām, bruņotajos spēkos nodarbinātajām civilpersonām, šo militārpersonu vai civilpersonu apgādājamajiem un citām ar bruņotajiem spēkiem saistītām personām izsniedz apliecinājumu par tiesībām uzturēties Latvijas Republikā””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2018. gada 14. augusta noteikumos Nr. 502 “Kārtība, kādā Ziemeļatlantijas līguma organizācijas un Eiropas Savienības dalībvalstu bruņoto spēku militārpersonām, bruņotajos spēkos nodarbinātajām civilpersonām, šo militārpersonu vai civilpersonu apgādājamajiem un citām ar bruņotajiem spēkiem saistītām personām izsniedz apliecinājumu par tiesībām uzturēties Latvijas Republikā”” (turpmāk – MK noteikumu projekts) izstrādāts, lai administratīvi vienkāršotu bruņoto spēku personām[[1]](#footnote-1) apliecinājumu izsniegšanu par to tiesībām uzturēties Latvijā, paredzot, ka apliecinājumus izsniedz Nacionālie bruņotie spēki.Noteikumu projekts stājas spēkā 2020. gada 1. martā. |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2018. gada 14. augusta noteikumi Nr. 502 “Kārtība, kādā Ziemeļatlantijas līguma organizācijas un Eiropas Savienības dalībvalstu bruņoto spēku militārpersonām, bruņotajos spēkos nodarbinātajām civilpersonām, šo militārpersonu vai civilpersonu apgādājamajiem un citām ar bruņotajiem spēkiem saistītām personām izsniedz apliecinājumu par tiesībām uzturēties Latvijas Republikā” (turpmāk – MK noteikumi Nr. 502) paredz, ka apliecinājumus par bruņoto spēku personu tiesībām uzturēties Latvijas Republikā identifikācijas kartes formā izsniedz Aizsardzības ministrija. Tā kā bruņoto spēku personas galvenokārt ir izvietotas Nacionālo bruņoto spēku militārajā bāzē Ādažos, apliecinājumu izsniegšanas process tiktu atvieglots, ja apliecinājumu izsniegšanu veiktu Nacionālie bruņotie spēki, nevis Aizsardzības ministrija. Ministru kabineta noteikumu projekts nepieciešams, lai administratīvi vienkāršotu bruņoto spēku personām apliecinājumu izsniegšanu par to tiesībām uzturēties Latvijā, paredzot, ka tos izsniedz Nacionālie bruņotie spēki, kā arī aizstājot Aizsardzības ministriju kā apliecinājuma izsniedzēju ar Nacionālajiem bruņotajiem spēkiem. Ar MK noteikumu projekta spēkā stāšanās brīdi Nacionālie bruņotie spēki izsniedz, anulē, izņem no apgrozības un iznīcina identifikācijas kartes, Aizsardzības ministrija nodod Nacionālajiem bruņotajiem spēkiem glabāšanā visus pašlaik spēkā esošo MK noteikumu Nr. 502 12. un 17. punktā minētos dokumentus, kā arī identifikācijas kartes, kas ir izņemtas no apgrozības, bet vēl nav iznīcinātas. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Lai pēc MK noteikumu projekta pieņemšanas uzsāktu tā izpildi, nepieciešamas šādas institūciju darbības: 1) Aizsardzības ministrijai, Nacionālajiem bruņotajiem spēkiem un Pilsonības un migrācijas lietu pārvaldei grozīt Aizsardzības ministrijas, Nacionālo bruņoto spēku un Pilsonības un migrācijas lietu pārvaldes starpresoru vienošanās par informācijas sistēmas “Nacionālā vīzu informācijas sistēma” moduļa izmantošanu;2) Pilsonības un migrācijas lietu pārvaldei nodrošināt Nacionālo bruņoto spēku atbildīgajām amatpersonām piekļuvi Nacionālās vīzu informācijas sistēmas modulim (turpmāk – NVIS modulis), lai tajā aplūkotu, ievadītu, grozītu vai dzēstu datus, kā arī precizēt identifikācijas kartē iekļaujamo informāciju par izdevējiestādi, veicot attiecīgas korekcijas NVIS;3) Iekšlietu ministrijai saskaņā ar Eiropas Parlamenta un Padomes 2016. gada 9. marta regulu (ES) Nr. 2016/399 par Savienības kodeksu un noteikumu, kas reglamentē personu pārvietošanos pār robežām, 39. panta 1. punkta a) apakšpunktu paziņot Eiropas Komisijai un Eiropas Savienības dalībvalstīm par precizēto apliecinājuma formu un saturu. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Paredzētais normatīvais regulējums attieksies uz bruņoto spēku personām.  |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts attiecas uz Aizsardzības ministriju un Nacionālajiem bruņotajiem spēkiem. Aizsardzības ministrijas uzdevums izsniegt un reģistrēt apliecinājumu par bruņoto spēku personu tiesībām uzturēties Latvijā (identifikācijas kartes) tiek novirzīts Nacionālajiem bruņotajiem spēkiem.Tiesiskais regulējums samazinās administratīvo slogu, kas saistīts ar apliecinājuma izsniegšanu un reģistrāciju bruņoto spēku personām. |
| 3. | Administratīvo izmaksu monetārs novērtējums | Administratīvās izmaksas nepārsniegs Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktā noteiktos limitus. |
| 4. | Atbilstības izmaksu monetārs novērtējums | Ministru kabineta noteikumu projekts neradīs atbilstības izmaksas. |
| 5. | Cita informācija | Nav. |
|    **III. Tiesību akta projekta ietekme uz valsts budžetu un pašvaldību budžetiem** |
| Ministru kabineta noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Ministru kabineta noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Ministru kabineta noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Ministru kabineta noteikumu projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, Pilsonības un migrācijas lietu pārvalde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams ne veidot jaunas, ne likvidēt vai reorganizēt esošās institūcijas. Normatīvā akta izpilde tiks nodrošināta līdzšinējo funkciju ietvaros. |
| 3. | Cita informācija | Nav. |

Ministru prezidenta biedra, aizsardzības ministra vietā

vides aizsardzības un reģionālās attīstības ministrs                               Juris Pūce

A. Ņikitina, 67335249

Anzelika.Nikitina@mod.gov.lv

1. Ziemeļatlantijas līguma organizācijas un Eiropas Savienības dalībvalstu bruņoto spēku militārpersonas, bruņotajos spēkos nodarbinātās civilpersonas, šo militārpersonu vai civilpersonu apgādājamie, kā arī citas ar bruņotajiem spēkiem saistītas personas [↑](#footnote-ref-1)